31997R2048
L 287/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2048/97 НА КОМИСИЯТА
от 20 октомври 1997 година
за изменение на Регламент (ЕО) № 936/97 относно откриването и управлението на тарифни квоти за първокачествено прясно, охладено и замразено говеждо и замразено биволско месо и на Регламент (ЕО) № 996/97 относно откриването и управлението на тарифни квоти при внос на обезкостени говежди гърди от код по КН 0206 29 91
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 936/97 на Комисията от 27 май 1997 г. за откриване и управление на тарифни квоти за първокачествено прясно, охладено и замразено говеждо и замразено биволско месо (1), и по-специално член 7, параграф 2 от него,
като взе предвид Регламент (ЕО) № 996/97 на Комисията от 3 юни 1997 г. относно откриването и управлението на тарифни квоти при внос на обезкостени говежди гърди от код по КН 0206 29 91 (2), и по-специално член 6, параграф 2 от него,
като има предвид, че Аржентина преименува органа, натоварен с издаването на сертификати за автентичност; като има предвид, че във връзка с това следва да се измени приложение II към Регламенти (ЕО) № 936/97 и (ЕО) № 996/97,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламенти (ЕО) № 936/97 и (ЕО) № 996/97 названието на органа „Secretaría de agricultura, ganadería y pesca“ се заменя със „Secretaría de agricultura, ganadería, pesca y alimentación“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се от 17 юли 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 октомври 1997 година.